n_a
Language: Swahili | Genre: Creative_writing

Katika kitongoji kimoja kulitokea mzee fulani aliyetambulika kama mzee
  Sogo. Alitambulika kama mzee mwenye ufukara mwingi. Alipokuwa akitua
  kijijini, alikuwa amelewa chakari. Alikuwa na familia yenye watoto
  watano. Banati watatu na waghulamu wawili. Bintiye hakuwa na uwezo wa
  kuwalea watoto wale wala kuwatunza.

  Mzee huyu aliamka asubuhi na mapema huku akiiacha familia yake
  kiholela. Waliishi nyumba ya saradusi ambapo paa lao lilitengenezwa na
  samadi. Walivaa mararuraru huku ungethani kuwa nguo zao zilikuwa za
  madoadoa kama ya chapati lakini ungekaribia, madoadoa yenyewe yalikuwa
  ni viraka.

  Majirani pia waliwatharau sana huku wakiwatukana na kuwafukuza kama
  mbwa. Hawakuwa na la kufanya wala la kutenda kwani mzee aliweza kufuja
  mali yote huku pia akicheza kiholela holela kama mkufu shingoni na
  maisha. Alikanywa lakini haambiliki hasemezeki. Marafiki wake wote
  walimtekeleza alipoanza kuwa na umaskini. Alikuwa mzee mwenye uzembe
  ya hali ya juu kuwa hapiki hapakui.

  Mama alijaribu kujikaza kisabuni iliaweze kuwapa watoto wake mafanikio
  mema ya kwenda shule na kusoma ata pia kuwapa mavazi yanayofaa pamoja
  na kupata cha kumeza lakini binti aliweza kuambulia patupu kwani
  hakuna aliye msikiliza wala kumsaidia. Mzee huyu alifanya maisha yao
  yaende mrama. Aliweza kuwapa familia yake maisha magumu sana.

  Siku moja, alipotokea mtaani, mzee huyu aliweza kumuona msichana
  mrembo aliyetembea kwa mwendo wa aste aste pale kijijini. Alipomuona
  banati yule alishikwa na tamaa ya fisi kwani alitaka kumnajisi. Banati
  yule hakugundua kuwa alikuwa akifuatwa.

  Mzee yule alimnyemelea hadi ambapo alimkata kama paka na panya.
  Aliweza kumbusu na kumpeleka kwenye chumba chake. Banati mwenyewe
  alijaribu kupiga mayowe lakini wapi. Mzee yule alipogundua kwamba
  alimwangamiza, alijaribu kumficha banati yule lakini hasikii la
  mwadhini wala mteka maji msikitini.

  Mzee aliweza kukamatwa na kuweza kupelekwa gerezani huku akiiwacha
  familia yake mle kijijini. Kwani wahenga na wahenguzi hawakukosea
  waliponena kwamba msiba wa kujitakia hauambiwi pole. Ndipo
  nilipogundua kuwa cha mlevi huliwa na mgema.